|  |
| --- |
|   |
|  |
|  |
|  |
|  |
|  |

|  |
| --- |
|  |

Ungdommens stemme

# Mjøsbyen i 2030 – attraktiv og miljøvennlig

# Mjøsbyen i 2030 – attraktiv og miljøvennlig

# Verksted med AU Ungdommens fylkesting for Hedmark og Oppland

For å få ungdommens stemme inn i arbeidet med samordnet areal—og transportstrategi for Mjøsbyen, ble de 23 ungdommene som var samlet til felles arbeidsutvalgsmøte invitert til et miniverksted. Det startet med en kartlegging av hvor i fylkene de kommer fra, og hvor de ser for seg å være i 2030. Deltakerne representerte de fleste regionene i Innlandet både i og utenfor Mjøsbyen. Når de skulle se 12 år fram, ble det et godt bilde på flytte-statistikken slik den er; – de fleste var i Oslo, mens noen var i regionen de kommer fra.

Etter en tenkt reise inn i fremtiden, ble alle bedt om å beskrive Mjøsbyen - attraktive steder og grønne reiser, - oppsummert under overskriftene **attraktivt og miljøvennlig**.

# **Attraktivt**

### Nærhet til Oslo

* Korte ned reisetiden til/fra Oslo
* Skal kunne bo i Innlandet og samtidig jobbe i Oslo

### Natur

* Nærhet til fin natur
* Miks mellom by og natur
* Bruke Mjøsa mere aktivt
* Nordens Toscana (Stange Vestbygd) har blitt en stor turistmagnet

### Bykvalitet og særpreg

* Bevare og gjøre de tettstedene som ligger rundt byene mer tilgjengelige og attraktive
* Fokusere på kvalitetene på de ulike byene, forbedre de tilbudene som er der
* Bygge på særpreg: Lillehammer med kultur, idrett og tradisjon, Gjøvik med studenter og bli mer moderne; Hamar med jernbane, idrett og næringsliv
* Lillehammer er fremdeles tradisjonsrikt og stilen er bevart, men likevel moderne og innovativt
* Flytte ut av bykjerna, for å ikke "fylle opp byen" og ødelegge det som er vår by
* Kjøpesentre ut av bykjernen; - heller ikke plasser dem ved mjøskanten
* Fokusere på strandpromenadene, ikke ha bygg der osv.
* Satse på gågater fremfor kjøpesentre
* Ikke tømme storgata, - bevare handelssentrum og en attraktiv bykjerne
* Hva vil turistene se?
* Ta vare på gamle bygninger etc.
* Friske opp fasader
* Lyse skoler og lyse farger for å skape mer motivasjon og energi (farger påvirker humøret)
* Sosiale arenaer rundt strandpromenader, skatepark o.l.
* Zip-line
* Et godt system for å fange opp de som faller utenfor samfunnet

### Arbeidsplasser og jobbmuligheter

* Innovasjon og gründerskap,
* Innovativt næringsliv, - spennende jobbmuligheter og mange arbeidsplasser
* Satse på entreprenørskap, gründerskap
* Tettere kontakt med næringslivet
* Fremme Raufoss
* Mer industri til fylket
* Jobbmuligheter innenfor IT
* Bioenergi (jobbmuligheter)

### Utdanning

* Utvide NTNU
* Gjøre Høyskolen Innlandet til universitet
* Flere skoler og utdanningsprogram
* Utvikle bedre studiemuligheter
* Mer teknologisk samfunn – skolebøker er bort
* Fylkeskommunal "Elev-app" med kule tilbud og rabatter

### Arrangement

* Videreutvikling av kultur; museum, stavkirker - kulturminner
* Fokusere på arrangementer, - vi er gode på det og har mye kunnskap om gjennomføring
* Festivaler
* OL i 2026 Lillehammer/Gjøvik

### Infrastruktur

* Bro/tunnel mellom byene: Øst-vest - Gjøvik Hamar
* Bedre kollektivtilbud
* Underjordiske tuneller med knutepunkt i storsykehus på Biri

### Utenfor Mjøsbyen

* Flyplass i Gudbrandsdalen, Vågå og (Hamar?)
* Investorer bygger Nord-Europas største alpinsenter i Gudbrandsdalen
* Turisme, - høye fjell
* Fokusere på nærheten til Trondheim og de nordligste kommunene

# Miljøvennlig

### Energisparing

* Alle fylkeskommunale og kommunale bygg skal være smarte, strøm- og ressursbesparende
* Overgang til 100 % grønn energi.
* Bruk biogass og biomasse!

### Kollektivtransport

* Raske tog mellom Mjøsbyene og Oslo
* Større og bedre kollektivtilbud
* Hyppigere busser inn/ut av byene og inn og ut av Mjøsbyen
* Røros-, Solør koplet på Dovrebanen med elektrifisering - effektive og attraktive
* Intercity mellom Lillehammer - Hamar – Gjøvik

### Øst-vest forbindelse

* Tunnel/bru mellom Gjøvik og Hamar
* Elektriske shuttlebåter mellom Mjøsbyene styres av Innlandet Trafikk, og fungerer med Innlandskortet
* Elektrisk båt på Mjøsa

### Nye kjøretøy

* EL-bil, EL-båt og EL-buss
* Selvkjørende bybusser
* Bestillingsbuss (som Uber) - bussen kommer til deg når du ringer
* Glasskuler (kjøretøy) som utnytter gravitasjon

### Bilfri by

* Bilfri by med parkeringshus i utkanten: - ta bil dit, sykkel/gåing til byen
* RV 4 er borte fra bykjernen i Gjøvik
* Trikk /bane rundt i Gjøvik, for å få bilfritt sentrum

### Sykkel

* Lettere å bruke sykkel i Lillehammer
* Mye bedre "sykkeldekning", at man kan sykle hvor som helst, - framkommelighet og utlån/leie
* Mjøsrunden: Gang/sykkelveg rundt Mjøsa
* Sykkelheis, for eksempel i Lillehammer



